# Ленард Нимој

| Ленард Нимој |
| --- |
| Ленард Нимој во 1973 г. |
| Роден(а) | Леонард Сајмон Нимој март 26, 1931(1931-03-26) Бостон, САД |
| Починал(а) | февруари 27, 2015(2015-02-27) (возр. 83) Лос Анџелес, САД |
| Почивалиште | Гробишта во меморијалниот парк Хилсјад, Цалвер Сити, Калифорнија |
| Занимање | * Глумец
* автор
* филмски режисер
* пејач
* фотограф
 |
| Активен период | 1951–2015 |
| ТВ програм(и) | Ѕвездени патеки Невозможна мисија  |
| Сопружник |

Сандра Зобер
​ ​(в. 1954; разв. 1987)​

Сузан Беј ​(в. 1989)​ |
| Деца | 2 |

**Ленард Сајмон Нимој** (анг: Leonard Simon Nimoy; 26 март 1931 - 27 февруари 2015) бил американски глумец, филмски режисер, пејач и фотограф кој се стекна со светска слава играјќи ја улогата на Спок во франшизата *Ѕвездени патеки* во период од речиси 50 години; од две пилот епизоди во 1964 и 1965 година до неговата последно појавување во 2013 година Ја играл улогата на Спок во *Ѕвездени Патеки: Оригинална серија* (*Star Trek: The Original Series),* и продолжил да го игра и во *Ѕвездени патеки: Анимирана серија,* првите шест филмови на *Ѕвездени патеки* и во две епизоди од *Ѕвездени патеки: Идната генерација*. Нимој, исто така, режирал филмови, меѓу кои *Ѕвездени патеки III: Потрагата по Спок* (1984) и *Ѕвездени патеки IV: Патот кон Дома* (1986), и се појавил во неколку филмови, телевизиски емисии и го позајмил гласот во неколку видео игри.

Својата глумечка кариера Нимој ја започнал на свои дваесеттина години, за време на часовите по глума во Холивуд. Тој добил ситни филмски и телевизиски улоги во текот на 1950-тите. Во февруари 1965 година, за прв пат се појавил во пилот серијата „*Ѕвездени патеки* “ во улогата на Спок во епизодите „Кафез “ и „Каде што никој не поминал порано“, и продолжил да го игра ликот до крајот на серијата во 1969 година. Подоцна глумел или се појавил како гостин во осум играни филмови од *Ѕвездените патеки*. Во периодот од 1967 до 1970 година, Нимој се впуштил во музичките води. Потпишал со Дот рекордс, а во неговиот прв и втор албум тој ја користел својата популарност што ја стекнал глумејќи го ликот на Спок. По оригиналната серија *„Ѕвездени патеки* “, Нимој глумел во две сезони од серијата „*Невозможна Мисија“*, бил водител во документарната серија „*Во потрага по...*“ и зел учество во неколку други сценски настапи.

Успешната изведба на ликот на Спок од страна на Нимој имало силно културно влијание, а му донесе и три номинации за Еми наградата. Тој станал толку популарен како Спок што и двете негови автобиографии, „*Јас не сум Спок*“ (*I Am Not Spock)* (1975) и Јас сум Спок (*I Am Spock)* (1995), биле напишани од гледиште на споделување на неговото постоење со ликот.

Во 2015 година, Нимој починал по долга битка со хронична опструктивна белодробна болест (ХОББ). Неговата смрт била дочекана со шок и чувство на тага од обожавателите, колегите од „ *Ѕвездени патеки* “, научниците и славните личности. Во негова чест е именуван астероидот 4864 Нимој. По неговата смрт неговиот син и ќерка ги продуцирале документарците „*Од љубов кон Спок“ (For the Love of Spock)* (2016) и *Сеќавање на Леонард Нимој* (*Remembering Leonard Nimoy)*(2017), и тие го опфаќаат неговиот живот, кариера, а подоцна и неговата болест.

## Филмографија

### Музички видеа

| година | Оригинален наслов | Наслов | Уметник | Белешки |
| --- | --- | --- | --- | --- |
| 1967 | "The Ballad of Bilbo Baggins" | „ Баладата за Билбо Багинс “ | Ленард Нимој |  |
| 1985 г. | "Going Down to Liverpool" | „ Одам во Ливерпул “ | Бенглс |  |
| 2011 г. | "The Lazy Song" | „ Мрзлива песна “ | Бруно Марс | Алтернативно музичко видео |

### Видео игри

| година | Наслов | Гласовна улога |
| --- | --- | --- |
| 1992 година | *Ѕвездени патеки: 25-годишнина* | Спок |
| 1993 година | *Ѕвездени патеки: Обреди на судење* |
| 1999 година | *Морнар* | Нараторот |
| 2005 година | *Цивилизација IV* | Нараторот |
| 2010 година | *Ѕвездени патеки онлајн* | Спок |
| 2010 година | *Кралството срца Раѓање со сон* | Ксеханорт  |
| 2012 година | *Kingdom Hearts 3D: Оддалеченост од соништата* |

## Награди и номинации

| година | Награда | Категорија | Дело | Резултат |
| --- | --- | --- | --- | --- |
| 1968 година | Еми награди за ударен термин | Најдобар споредна машка улога во драмска серија | *Ѕвездени патеки: Оригинална серија* | Номинација |
| 1969 година | Номинација |
| 1970 година | Номинација |
| 1978 | Сатурнови награди | Најдобра споредна машка улога | *Инвазијата на Грабнувачите на телото* | Номинација |
| 1979 | *Ѕвездени патеки: Игран филм* | Номинација |
| 1982 | Еми награди за ударен термин | Споредна машка улога во ограничена серија или специјал | *Жена по име Голда* | Номинација |
| 1984 | Сатурнови награди | Најдобар режисер | *Ѕвездени патеки III: Потрагата по Спок* | Номинација |
| 1985 | Награди Хуго | Најдобра драмска презентација | Номинација |
| 1986 | Сатурнови награди | Најдобар режисер | *Ѕвездени патеки IV: Патот кон Дома* | Номинација |
| Најдобар глумец | Номинација |
| 1987 | Награда за животна кариера | Добитник |
| Награди Хуго | Најдобра драмска презентација | *Ѕвездени патеки IV: Патот кон Дома* | Номинација |
| 1992 | *Ѕвездени патеки VI: Неоткриената земја* | Номинација |
| 2001 | Награди Ени | Позајмен глас од машки изведувач во анимирана играна продукција | *Атлантис: Изгубената империја* | Номинација |
| 2009 | Друштво на филмски критичари во Бостон | Најдобра глумечка екипа | *Ѕвездени патеки* | Добитник |
| 2009 | Филмски награди по избор на критичарите | Најдобра глумечка екипа | Номинација |
| 2009 | Скрим награди | Најдобра екипа | Номинација |
| 2009 | Сатурнови награди | Најдобра улога на гостин на телевизија | *Фринџ* | Добитник |
| 2014 | Национална академија за телевизиски уметности и науки (во Бостон/Нова Англија)  | Еми награди во Нова Англија
Награда на гувернерите | *Траен придонес во телевизиската индустрија* | Добитник |

## Библиографија

* Поезија
	+ *Ти и јас* (1973) (ISBN 978-0-912310-26-8 )
	+ *Ќе помислам ли на тебе?* (1974) (ISBN 978-0-912310-70-1 )
	+ *Сите ние сме деца во потрага по љубов: збирка песни и фотографии* (1977) (ISBN 978-0-88396-024-0 )
	+ *Дојди биди со мене* (1978) (ISBN 978-0-88396-033-2 )
	+ *Овие зборови се за тебе* (1981) (ISBN 978-0-88396-148-3 )
	+ *Стоплени од љубов* (1983) (ISBN 978-0-88396-200-8 )
	+ *Цел живот со љубов: Поеми за мотото во животот* (2002) (ISBN 978-0-88396-596-2 )
* Биографија
	+ *Јас не сум Спок* (1975) (ISBN 9781568496917 )
	+ *Јас сум Спок* (1995) (ISBN 9780786861828 )
* Сценарио
	+ *Винсент* (1981) (теледрама заснована на драмата „Ван Гог“ (1979) од Филип Стивенс) (OCLC 64819808 )
	+ *Ѕвездени Патеки IV: Патот кон Дома* (1986) (по негова приказна)
	+ *Ѕвездени патеки VI: Неоткриена земја* (1991) (по негова приказна)
* Фотографија
	+ *Шехина* (2005) (ISBN 978-1-884167-16-4 )
	+ *Проект цело тело* (2008) (ISBN 9780979472725 )
	+ *Тајните свои* (2010) (ISBN 978-0976427698 )

## Дискографија

* *Ленард Нимој ја претставува музиката на г. Спок од вселената* (Дот рекордс), (1967)
* *Две страни од Ленард Нимој* (Дот рекордс), (1968)
* *Начинот на кој се чувствувам* (Дот рекордс, Стерео DLP 25883), (1968)
* *Допирот на Ленард Нимој* (Дот рекордс, стерео DLP 25910), (1969)
* *Новиот свет на Ленард Нимој* (Дот рекордс, Стерео DLP 25966), (1970)

## Наводи

## Надворешни врски

* Леонард Нимој во Мемори Алфа ( вики од *Ѕвездени патеки* )
* Ленард Нимој на  Семрежната филмска база на податоци (англиски)

* Ленард Нимој на Curlie (англиски)
* Леонард Нимој во Aveleyman Архивирано на 4 февруари 2022 г.